Robert De Niro

Robert De Niro, nado o 17 de agosto de 1943 en Nova York, é un actor, director e produtor estadounidense de orixe italiana. Os seus primeiros papeis maiores foron nos filmes Toca con xeito ese tambor e Quérote, Nova Iorque, ambos de 1973. En 1974, interpretou a Vito Corleone en O padriño (II parte), un papel que lle valeu o Óscar ó mellor actor secundario.

 Traxectoria 
Graduado na Little Red School House, De Niro fixo o seu debut no cine na película francesa Three Rooms in Manhattan (1965) (como extra) e no 1968 en Greetings e Bloody Mama (dirixidas por Brian De Palma). Despois disto, fixo algúns papeis maiores e menores noutras películas con pouca repercusión, ata que gañou popularidade co seu papel en Toca con xeito ese tambor (1973). Empezou a traballar con Martin Scorsese o mesmo ano con Malas Calles. Outras películas de Scorsese nas que participou De Niro son Taxi Driver (1976), Nova York, Nova York (1977), Touro salvaxe (1980), The King of Comedy (1983), Cape Fear (1991) e Casino (1995). Na maioría destes filmes, De Niro interpretou personaxes emocionalmente inestables con tendencias sociopáticas. Mención á parte merece Taxi Driver, pois a súa actuación como Travis Bickle levouno á fama mundial e uniu para sempre o nome de De Niro co famoso monologo "Estas falándome a min?".

A mediados dos anos 80, De Niro empezou a facer papeis de comedia e tivo moito éxito neste xénero con películas como Brazil (1985), Midnight Run (1988), Wag the Dog (1997), Unha terapia perigosa (1999), Meet the Parents (2000) e Meet the Fockers (2004).

A finais dos 80 De Niro comezou a investir na área de Tribeca en Nova York incluíndo un estudio de cine e un festival de cine. De Niro admitiu máis tarde que algúns dos seus malos papeis que tomou nos 90 foron soamente para apoiar esas obras de caridade.

Gañou dous Oscar da academia, como mellor actor por Touro salvaxe, e como Mellor Actor Secundario por O padriño (II parte).

Curiosamente De Niro e Marlon Brando son os únicos actores que gañaron o Oscar interpretando o mesmo personaxe, Brando gañou por interpretar o vello Vito Corleone en O padriño (aínda que rexeitou o premio), mentres De Niro gañou o premio por interpretar o novo Vito en O padriño (II parte). Brando e De Niro non traballaron xuntos ata The Score (2001).

De Niro é comparado acotío co actor Al Pacino, co que traballou na película de Michael Mann Heat (1995). De Niro interpretaba unha versión máis nova do pai de Pacino en O padriño (II parte).

 Vida persoal 
De Niro casou dúas veces. Ten unha filla chamada Dreena e un fillo chamado Raphael da súa primeira muller Dianne Abbott, así como dous fillos, Julian Henry e Aaron Kendrick da súa relación coa antiga supermodelo Toukie Smith. Os nenos, que son xemelgos, foron concibidos con fecundación in-vitro. Raphael, anteriormente actor, dedícase agora ao mercado inmobiliario en Nova York. A finais do 2004, De Niro casou outra vez coa súa segunda muller Grace Hightower, unha antiga azafata dez anos máis nova. Tiveron un fillo, Elliot, en 1998. A parella pediu o divorcio por diversas disputas.

De Niro ten as súas principais residencias en Manhattan. De Niro apoia firmemente o Partido Demócrata, e prestou apoio explicitamente a Al Gore nas eleccións presidenciais do ano 2000, e a John Kerry nas do 2004. En 1998 pronunciouse en contra do "impeachment" ao presidente Bill Clinton como amigo persoal dos Clinton.

Posúe unha parte do restaurante Rubicon de San Francisco con Francis Ford Coppola e Robin Williams.

 Filmografía 
 Actor ou director 

 Ano Filme Papel Notas 1965  Three Rooms in Manhattan  Cliente do restaurante  Sen creditar 1968  Greetings  Jon Rubin  1969  Sam's Song  Sam The Wedding Party  Cecil Rodada en 1963 1970  Bloody Mama  Lloyd Barker Hi, Mom!  Jon Rubin 1971  Jennifer on My Mind  Mardigian, condutor de taxi Born to Win  Oficial Danny  The Gang That Couldn't Shoot Straight  Mario Trantino 1973  Tocan con xeito ese tambor  Bruce Pearson  Quérote, Nova Iorque  John 'Johnny Boy' Civello  1974  O padriño (II parte)  Vito Corleone  1976  Taxi Driver  Travis Bickle   1900  Alfredo Berlinghieri  The Last Tycoon  Monroe Stahr 1977  Nova York, Nova York  Jimmy Doyle 1978  O cazador  Michael Vronsky 1980  Touro salvaxe  Jake LaMotta  1981  True Confessions  Monsignor Desmond "Des" Spellacy1983  The King of Comedy  Rupert Pupkin1984  Era unha vez en América  David "Noodles" Aaronson Falling in Love  Frank Raftis  1985  Brazil  Archibald 'Harry' Tuttle  1986  A misión  Rodrigo Mendoza1987  O corazón do anxo  Louis Cypher  Os intocables de Eliot Ness  Al Capone1988  Midnight Run  Jack Walsh 1989  Jacknife  Joseph 'Jacknife' Megessey  We're No Angels  Ned 1990  Stanley & Iris  Stanley Everett Cox  Un dos nosos  James "Jimmy" Conway Espertares  Leonard Lowe 1991  Guilty by Suspicion  David Merrill  Backdraft  Donald 'Shadow' Rimgale  Cape Fear  Maximilian "Max" Cady 1992 Night and the City  Harry Fabian  Mistress Evan M. Wright1993 A Bronx Tale  Lorenzo Anello  Tamén director Mad Dog and Glory  Wayne 'Mad Dog' Dobie This Boy's Life  Dwight Hansen 1994  Mary Shelley's Frankenstein  A criatura1995A Hundred and One Nights  Le mari de la star-fantasme en croisière  Casino  Sam 'Ace' RothsteinHeat  Neil McCauley  1996  The Fan  Gilbert "Gil" Renard Sleepers  Padre BobbyO cuarto de Marvin Dr. Wally 1997  Cop Land  Tenente Moe TildenJackie Brown  Louis GaraWag the Dog  Conrad Brean1998Great Expectations Arthur LustigRonin  Sam1999  Unha terapia perigosa Paul Vitti  Ninguén é perfecto  Walter Koontz2000 The Adventures of Rocky and Bullwinkle  Fearless Leader  Men of Honor  Xefe Leslie William 'Billy' Sunday Os pais dela  Jack Tiberius Byrnes2001 15 Minutes  Det. Eddie Flemming  The Score  Nick Wells  2002 Showtime  Det. Mitch Preston  City by the Sea  Vincent Anthony LaMarcaOutra terapia perigosa  Paul Vitti2004 Godsend  Dr. Richard WellsShark Tale  Don Lino VozMeet the Fockers  Jack Tiberius Byrnes The Bridge of San Luis Rey Arcebispo de Lima2005  Hide and Seek  David Callaway / Charlie2006  Arthur and the Minimoys  O rei Voz The Good Shepherd  Xeneral Bill Sullivan Tamén director2007  Stardust  Capitán Shakespeare 2008 Righteous Kill  Det. Thomas "Turk" Cowan What Just Happened  Ben  2009 Everybody's Fine  Frank2010Machete  Senador McLaughlinStone   Jack Mabry Little Fockers Jack Tiberius Byrnes2011Manuale d'amore 3 Adrian Asasinos de elite HunterLimitless Carl Van LoonNoitevella Stan Harris 2012 Being Flynn Jonathan Flynn  Red Lights Simon Silver Freelancers Sarcone The Big Wedding Don Griffin Silver Linings Playbook Patrick 2013The Comedian Jackie Burke Caza humana Benjamin Ford Hands of Stone Ray Arcel 

 Véxase tamén 

Categoría:Nados en 1952
Categoría:Nados en Nova York
Categoría:Actores de Nova York
Categoría:Estadounidenses de ascendencia italiana
Categoría:Estadounidenses de ascendencia francesa
Categoría:Estadounidenses de ascendencia neerlandesa
Categoría:Estadounidenses de ascendencia inglesa
Categoría:Estadounidenses de ascendencia alemá
Categoría:Estadounidenses de ascendencia irlandesa
Categoría:Actores de cinema dos Estados Unidos de América
Categoría:Actores de voz dos Estados Unidos de América
Categoría:Produtores de cinema dos Estados Unidos de América
Categoría:Óscar ó mellor actor